ຕະຫຼາດຮຸ້ນ ໃນເຂດເອເຊຍ ມີລາຄາທັງຂຶ້ນແລະລົງ ໃນຊ່ວງເລີ້ມຕົ້ນ ການຊື້ຂາຍ ໃນວັນພະຫັດ
ບັນດານັກວິເຄາະດ້ານການເງິນທັງຫຼາຍ ຄາດໝາຍວ່າ ການຢື່ນເອກະສານຂໍເງິນຫວ່າງງານ ໃນວັນພະຫັດມື້ນີ້ ຈະພຸ່ງສູງຂຶ້ນເກີນຕົວເລກ ທີ່ເປັນປະຫວັດການໃນອາທິດແລ້ວນີ້.
ຕະຫຼາດຮຸ້ນໃນເອເຊຍ ມີລາຄາທັງຂຶ້ນທັງລົງ ໃນຕອນປິດຕະຫລາດ ໃນວັນພະຫັດມື້ນີ້ ໃນຂະນະທີ່ ພວກນັກລົງທຶນ ໄດ້ກຽມຮັບມືກັບຕົວເລກການຫວ່າງງານຫຼ້າສຸດ ຈາກ ສະຫະລັດ ຊຶ່ງຄາດກັນວ່າ ຈະເປັນຕົວເລກທີ່ສູງເປັນປະຫວັດການ ຍ້ອນການລະບາດ ຂອງໄວຣັສໂຄໂຣນາໃນທົ່ວໂລກ ຕະຫຼາດຮຸ້ນ ນິເກອິ ໃນຍີ່ປຸ່ນ ໄດ້ຕົກລາຄາສະເລ່ຍ 1 3 ເປີເຊັນ ໃນຕອນທ້າຍຂອງ ການຊື້ຂາຍໃນມື້ນີ້ ໃນຂະນະດຽວກັນ ດັດຊະນີຮຸ້ນ S&P/ASX ຂອງອອສເຕຣເລຍ ກໍໄດ້ຕົກລາຄາສະເລ່ຍເກືອບ 2 ເປີເຊັນ ຂ່າວຄາວຈາກຕະຫຼາດຮຸ້ນ ຂອງໂຊລ ຊຽງໄຮ້ ແລະຮົງກົງກໍດີຂຶ້ນ ຊຶ່ງມີລາຄາສູງຂຶ້ນສະເລ່ຍ ແລ້ວ 2 3 1 6 ແລະ 0 5 ເປີເຊັນ ຕາມລຳດັບ ສ່ວນຢູ່ໃນທົ່ວໂລກ ໃນທະວີບຢູໂຣບ ຕະຫຼາດຮຸ້ນ FTSE ຂອງອັງກິດ ຕະຫຼາດຮຸ້ນ CAC-40 ໃນປາຣີ ແລະດັດຊະນີຮຸ້ນ DAX ຂອງເຢຍຣະມັນ ຕ່າງກໍມີລາຄາສູງຂຶ້ນ ໃນລະຫວ່າງຕອນເຊົ້າຂອງການຊື້ຂາຍ ຮຸ້ນໃນອະນາຄົດຂອງສະຫະລັດ ແມ່ນຍັງຢູ່ ໃນຂົງເຂດທີ່ມີທ່າບວກ ໃນຕອນເຊົ້າວັນພະຫັດມື້ນີ້ ໂດຍທີ່ດັດຊະນີຮຸ້ນ Dow Jones, S&P 500 ແລະ Nasdaq ທັງໝົດນີ້ ແມ່ນຊື້ຂາຍກັນ ຫຼື ລະດັບສະເລ່ຍເກືອບ 2 ເປີເຊັນ ພວກນັກລົງທຶນປາກົດວ່າ ບໍ່ສົນໃຈເລີຍນຳການສູນເສຍຂະໜາດໃຫຍ່ ຂອງ ມື້ວັນພຸດວານນີ້ ຢູ່ທີ່ຕະຫຼາດຮຸ້ນ Wall Street ບ່ອນທີ່ດັດຊະນີທັງສາມທີ່ກ່າວໄປນັ້ນ ໄດ້ຕົກລາ ຄາຫຼາຍເກີນກວ່າ 4 ເປີເຊັນ ບັນດານັກວິເຄາະດ້ານການເງິນທັງຫຼາຍ ຄາດໝາຍວ່າ ການຢື່ນເອກະສານຂໍເງິນ ຫວ່າງງານ ໃນວັນພະຫັດມື້ນີ້ ຈະພຸ່ງສູງຂຶ້ນເກີນຕົວເລກ ທີ່ເປັນປະຫວັດການໃນອາທິດ ແລ້ວນີ້ ຊຶ່ງສະແດງໃຫ້ເຫັນວ່າ ມີປະຊາຊົນ 3 ລ້ານ 3 ແສນຄົນ ໄດ້ຍື່ນເອກະສານຂໍ ການຊ່ອຍເຫຼືອ ຈາກການຫວ່າງງານ